Ida (fossil)

Ida er et 47 millioner år gammelt fossil av en primat som er gitt artsnavnet Darwinius masillae. Fossilet tilhører Naturhistorisk museum, Universitetet i Oslo, og er stilt ut der siden juni 2009. Et forskningsteam ledet av den norske paleontologen Jørn Hurum har i to år undersøkt og dokumentert fossilet.

Fossilet Ida ble vist frem av Jørn Hurum for første gang offentlig på Naturhistorisk museum i New York 19. mai 2009. Fossilet ble av Hurum presentert som en link mellom halvaper og ekte aper, og dermed et viktig fossil i apenes – og derved menneskets – utvikling. I media ble dette til «det manglende mellomledd» (the missing link).
Presentasjonen av fossilet har fått sterk kritikk i fagmiljøene, og fossilet har blitt kalt «en oversolgt bløff» av flere ledende fagfolk. Teorien om en «link» eller «the missing link» er ikke et faglig anerkjent begrep, men anses nå som en form for pseudovitenskap. Flere biologer har uttalt at fossilet ikke er revolusjonerende, og at formidlingen av det er «grunnleggende i strid med vitenskapens ideer og etikk».

 Eldste fossil av primat 
Ida er det best bevarte og mest komplette fossil av primater noen gang funnet, endog enkelthår og mageinnhold kan skjelnes.NRK – "Missing link" funnet 19. mai 2009
Fossilet er 60 cm langt, og mangler bare høyre legg, fra kneet og ned. Røntgen av fossilet viser at dyret fortsatt hadde melketenner som ikke hadde brutt fram i kjeven. Fossilet fikk navnet Ida etter Hurums datter. Apen var kun et barn da den muligens ble kvalt av karbondioksid ved en vulkansk innsjø i Tyskland for 47 millioner år siden i tidsepoken eocen.Forskning.no – Ida, det manglende mellomledd 19. mai 2009 

Det er argumentert med at funnet skal plasseres mellom lemurene og antropoidene, blant annet på bakgrunn av enkelte karakteristiske trekk som er fraværende hos fossilet, og som normalt finnes hos lemurene. Konklusjonene vil medføre at adapidene, en undergruppe av primatene, vil omplasseres og få en helt annen rolle i utviklingen av høyere aper. Denne konklusjonen er omstridt, og har ført til kritikk fra andre primatforskere.Chris Beard. Why Ida fossil is not the missing link – opinion – 21. mai 2009 – New Scientist.Ann Gibbons. Revolutionary" Fossil Fails to Dazzle Paleontologists – 19. mai 2009 – ScienceNOW Daily News. American Association for the Advancement of Science.

 Funnstedet 
Ida ble funnet av en samler under en privat ekspedisjon til Messelgruven ved Darmstadt i Tyskland i 1982. Han holdt funnet hemmelig i 24 år før han solgte henne videre via Thomas Perner til Jørn Hurum som representant for Naturhistorisk museum i Oslo på en messe i Hamburg i julen 2006. Prisen var opprinnelig 1 million amerikanske dollar, men Hurum prutet den ned til 4,5 millioner norske kroner.Verdens Gang - Den største norske vitenskapelige sensasjonen noensinne

The Economist omtalte omstendighetene rundt avtalen om salg på en bar i forbindelse med en messe Hamburg som «Indiana Jones would have been proud.»

 Kritikk fra forskningsmiljøet 

Presentasjonen av Ida i mediene i mai 2009 er blitt kritisert for å være faglig altfor forenklet og for å være en del av en markedsføringskampanje, og ikke minst at hele begrepsbruken «det manglende mellomledd» («the missing link») skal være en forklaringsmodell som ble forlatt av fagmiljøene for 150 år siden.Mads Dahl Gjefsen: «Merkevaren Ida», kronikk i Aftenposten 23. mai 2009-Dette er ingen «missing link», Dagbladet 20. mai 2009 Fem av Norges ledende biologiprofessor, Trond Amundsen, Ivar Folstad, Jarl Giske, Tore Slagsvold og Nils Chr. Stenseth, kalte fossilet «en oversolgt bløff». De mente fossilet var villedende formidlet, ikke revolusjonerende og at formidlingen var «grunnleggende i strid med vitenskapens ideer og etikk».– Ida er en oversolgt bløff, Nettavisen

Det er også stilt spørsmål ved markedsføringen av funnet og om den representerer en objektiv fag-formidling eller om den er drevet av rent kommersielle faktorer.Strøksnes, Morten; Bergens Tidende: The Missing Link?Gjefsen, Mads Dahl; Aftenposten: Merkevaren IdaGibbons, Ann; Science: "Revolutionary" Fossil Fails to Dazzle PaleontologistsAmundsen, Trond (professor i biologi, NTNU Trondheim); Folstad, Ivar (professor i biologi, Universitetet i Tromsø); Giske, Jarl (professor i biologi, Universitetet i Bergen); Slagsvold, Tore (professor i biologi, Universitetet i Oslo); Stenseth, Nils Chr. (professor i biologi, Universitetet i Oslo); Aftenposten: «Ida» er oversolgt

I teksten til en musikkvideo fra 2014 kommenterer Jørn Hurum at «Critics are seldom objective, usually scientists have hidden agendas (attack is the best defense)» og «The goal of the outreach in the IDA project was to move the perspective of non-specialists on human evolution from "something that happened a few million years ago in Africa" to "we have relatives 47 million years ago».Science Slam Sonic Explorers - IDA, Youtube

 Referanser 

 Eksterne lenker 


 Naturhistorisk museums nettsider om Ida
 Nettsiden for lanseringen  – nå delvis nedlagt
 Forskning.no – Ida, det manglende mellomledd
 Forskningsrapporten om Ida på PLoS ONE

Kategori:Fossiler
Kategori:Evolusjonsbiologi
Kategori:Pseudovitenskap